VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2005 M. BIRŽELIO 30 D. ĮSAKYMO NR. 1K-81 „DĖL ASMENS SVEIKATOS PRIEŽIŪROS PASLAUGŲ IR SVEIKATOS PROGRAMOSE NUMATYTŲ PASLAUGŲ, UŽ KURIAS MOKAMA IŠ PRIVALOMOJO SVEIKATOS DRAUDIMO FONDO BIUDŽETO, KLASIFIKATORIAUS PATVIRTINIMO“ PAKEITIMO

2014 m. gruodžio 31 d. Nr. 1K-387

Vilnius

Vadovaudamasis Lietuvos Respublikos sveikatos apsaugos ministro 2014 m. spalio 7 d. įsakymu Nr. V-1045 „Dėl Širdies ir plaučių komplekso transplantacijos paslaugų teikimo ir apmokėjimo tvarkos aprašo patvirtinimo“ ir Lietuvos Respublikos sveikatos apsaugos ministro 2014 m. spalio 7 d. įsakymu Nr. V-1046 „Dėl Plaučių transplantacijos paslaugų teikimo ir apmokėjimo tvarkos aprašo patvirtinimo“,

p a k e i č i u Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatorių, patvirtintą Valstybinės ligonių kasos prie Sveikatos apsaugos ministerijos direktoriaus 2005 m. birželio 30 d. įsakymu Nr. 1K-81 „Dėl Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriaus patvirtinimo“, ir dalyje „05/ Sveikatos programoms ir kitoms sveikatos draudimo išlaidoms“, po eilute „05 08 01/ Žmogaus organų ir audinių transplantacijos paprastųjų išlaidų finansavimo programai (neįskaitant išlaidų potencialiems donorams paruošti)/10/Žmogaus organų ir audinių transplantacijos programos paslaugos suaugusiesiems, teikiamos stacionaro sąlygomis“, po paslaugos kodu „3281“ ir paslaugos pavadinimu „Inkstų transplantacijos XV etapas, recipiento gydymas stacionare po inksto transplantacijos dėl kitų su inksto transplantacija susijusių priežasčių“, įrašau šiuos paslaugų kodus ir pavadinimus:

„3375	Plaučių transplantacijos I etapas, pacientų atranka plaučių transplantacijai
3376	Plaučių transplantacijos II etapas, recipiento periodinis ištyrimas
3377	Plaučių transplantacijos III etapas, recipiento atranka plaučių transplantacijai ir ištyrimas
3378	Plaučių transplantacijos IV etapas, recipiento paruošimas plaučių transplantacijai
3379	Plaučių transplantacijos VI etapas, plaučių paėmimo operacija
3380	Plaučių transplantacijos VII etapas, plaučių transplantacijos operacija
3381	Plaučių transplantacijos VIII etapas, recipiento ištyrimas ir gydymas stacionare po transplantacijos (reanimacijos ir intensyviosios terapijos, kardiochirurgijos ir pulmonologijos skyriuose)
3382	Plaučių transplantacijos X etapas, recipiento stebėjimas stacionare
3383	Plaučių transplantacijos XI etapas, plaučių transplantato atmetimo reakcijos po transplantacijos diagnostika ir gydymas
3384	Plaučių transplantacijos XII etapas, infekcijų diagnostika ir gydymas po plaučių transplantacijos
3385	Plaučių transplantacijos XIII etapas, kitų komplikacijų diagnostika ir gydymas po plaučių transplantacijos
3386	Širdies ir plaučių komplekso transplantacijos I etapas, pacientų atranka transplantacijai
3387	Širdies ir plaučių komplekso transplantacijos II etapas, recipiento periodinis ištyrimas
3388	Širdies ir plaučių komplekso transplantacijos III etapas, recipiento atranka širdies ir plaučių komplekso transplantacijai ir ištyrimas
3389	Širdies ir plaučių komplekso transplantacijos IV etapas, recipiento paruošimas širdies ir plaučių komplekso transplantacijai
3390	Širdies ir plaučių komplekso transplantacijos VI etapas, širdies ir plaučių komplekso paėmimo operacija
3391	Širdies ir plaučių komplekso transplantacijos VII etapas, širdies ir plaučių komplekso transplantacijos operacija ir pakartotinės operacijos
3392	Širdies ir plaučių komplekso transplantacijos VIII etapas, recipiento ištyrimas ir gydymas stacionare po transplantacijos (reanimacijos ir intensyviosios terapijos bei kardiochirurgijos skyriuose)
3393	Širdies ir plaučių komplekso transplantacijos X etapas, recipiento stebėjimas stacionare
3394	Širdies ir plaučių komplekso transplantacijos XI etapas, širdies ir plaučių komplekso atmetimo reakcijų po transplantacijos diagnostika ir gydymas
3395	Širdies ir plaučių komplekso transplantacijos XII etapas, infekcijų diagnostika ir gydymas po širdies ir plaučių komplekso transplantacijos
3396	Širdies ir plaučių komplekso transplantacijos XIII etapas, kitų komplikacijų diagnostika ir gydymas po širdies ir plaučių komplekso transplantacijos“

Draudimo plėtros departamento direktorius,

laikinai vykdantis direktoriaus funkcijas	Gintaras Kacevičius